סווין קאש

סווין קאש (באנגלית: Swin Cash; נולדה ב־22 בספטמבר 1979) היא כדורסלנית אמריקאית לשעבר, ששיחקה בעמדת הפאוור פורוורד. קאש שיחקה בליגת ה-WNBA ובקבוצות באירופה, בעיקר ברוסיה ובצ'כיה. עם נבחרת ארצות הברית בכדורסל נשים זכתה פעמיים במדליית זהב אולימפית וכן באליפות העולם.
 ביוגרפיה 
סווין קאש נולדה בפרבר של פיטסבורג שבפנסילבניה. בתקופת לימודיה בבית הספר השתתפה בתחרויות ספורט בענפים שונים. בהמשך למדה באוניברסיטת קונטיקט והייתה חלק מנבחרת המכללה שזכתה באליפות ה־NCAA בשנים 2000 ו-2002.

לקראת עונת 2002 ב-WNBA נבחרה קאש במקום השני בדראפט ה-WNBA על ידי דטרויט שוק. עם הקבוצה זכתה באליפות הליגה בעונת 2003 ב-WNBA ונבחרה למשחק האולסטאר.

לקראת עונת 2008 ב-WNBA עברה לסיאטל סטורם, ולצד סו בירד ולורן ג'קסון זכתה עמה באליפות נוספת. לקראת עונת 2012 ב-WNBA עברה לשיקגו סקיי, ובהמשך שיחקה גם באטלנטה דרים ובניו יורק ליברטי, עד פרישתה בשנת 2016.

במקביל לליגת WNBA קאש שיחקה בקבוצות ברוסיה ובצ'כיה.

קאש הייתה חברה בנבחרת ארצות הברית בכדורסל נשים. עם הנבחרת זכתה במדליית זהב באתונה 2004 ובלונדון 2012, וכן באליפות העולם 2010.

לאחר פרישתה ממשחק פעיל מילאה קאש מספר תפקידי ניהול בכדורסל האמריקאי. החל מ-2025 היא משמשת פרשנית כדורסל ברשת פריים וידאו.
בשנת 2020 נכללה בהיכל התהילה של כדורסל הנשים ובשנת 2022 בהיכל התהילה של הכדורסל.

קישורים חיצוניים

קטגוריה:שחקניות WNBA
קטגוריה:כדורסלניות אמריקאיות
קטגוריה:כדורסלנים באולימפיאדת אתונה (2004)
קטגוריה:כדורסלנים באולימפיאדת לונדון (2012)
קטגוריה:ילידות 1979